Sé munur á uppsetningu texta hér að neðan og í PDF skjali gildir PDF skjalið . 1066 / 2019 15. nóvember 2019 um flúoraðar gróðurhúsalofttegundir . Reglugerðin gildir um takmörkun á losun , notkun og meðhöndlun flúoraðra gróðurhúsalofttegunda ásamt lekaleit , skráningu , setningu þeirra á markað og merkingar . Reglugerðin gildir einnig um menntun og hæfni starfsmanna sem meðhöndla flúoraðar gróðurhúsalofttegundir ásamt kröfum um þjálfun og vottun starfsmanna og fyrirtækja . Í reglugerð þessari er merking eftirfarandi hugtaka sem hér segir : Innflutningur : Innflutningur í skilningi 9. gr. , 10. gr. og 11. gr. er innflutningur til Íslands frá öðru ríki hvort sem útflutningsríkið er innan Evrópska efnahagssvæðisins eða utan þess . Flúoraðar gróðurhúsalofttegundir : Vetnisflúorkolefni , perflúorkolefni , brennisteinshexaflúoríð og aðrar gróðurhúsalofttegundir sem innihalda flúor og eru skráðar í I. viðauka við reglugerð ( ESB ) nr. 517 / 2014 eða blöndur sem innihalda einhver þessara efna . Innflytjendur og söluaðilar skulu halda skrá yfir allan innflutning og sölu flúoraðra gróðurhúsalofttegunda og vara sem innihalda slíkar lofttegundir hér á landi . Merkingar vara og búnaðar . Óheimilt er að flytja , setja á markað eða afhenda vöru og búnað sem inniheldur flúoraðar gróðurhúsalofttegundir , nema á vörunni og búnaðinum sé merkiskilti með viðurkenndum iðnaðarheitum , innihaldslýsingu og varnaðarorðum . Starfsmönnum er eingöngu heimilt að annast lekaeftirlit með búnaði sem inniheldur 3 kg eða meira af flúoruðum gróðurhúsalofttegundum og með búnaði sem inniheldur 6 kg eða meira af flúoruðum gróðurhúsalofttegundum með loftþéttum kerfum sem merkt eru sem slík , endurheimt , uppsetningu , úreldingu , viðgerðir , viðhald eða þjónustu vegna fastra kæli - , loftræsti - og varmadælubúnaðar , og kælieininga í kælibifreiðum og kælivögnum sem innihalda flúoraðar gróðurhúsalofttegundir , hafi þeir hlotið vottun um að þeir uppfylli viðeigandi lágmarkskröfur samkvæmt reglugerð ( ESB ) 2015 / 2067 , sbr. i-lið 1. mgr. 15. gr . Starfsmönnum er eingöngu heimilt að annast lekaeftirlit með búnaði sem inniheldur 3 kg eða meira af flúoruðum gróðurhúsalofttegundum , endurheimt , uppsetningu , viðhald eða þjónustu vegna staðbundinna brunavarnakerfa og endurheimt vegna slökkvitækja hafi þeir hlotið vottun um að þeir uppfylli viðeigandi lágmarkskröfur samkvæmt reglugerð ( EB ) nr. 304 / 2008 , sbr. d-lið 1. mgr. 15. gr . Starfsmönnum er eingöngu heimilt að annast uppsetningu , þjónustu , viðhald , viðgerðir eða úreldingu rafknúins rofbúnaðar sem inniheldur flúoraðar gróðurhúsalofttegundir eða að endurheimta flúoraðar gróðurhúsalofttegundir úr föstum rafknúnum rofbúnaði , hafi þeir hlotið vottun um að þeir uppfylli viðeigandi lágmarkskröfur samkvæmt reglugerð ( ESB ) 2015 / 2066 , sbr. h-lið 1. mgr. 15. gr . Starfsmönnum er eingöngu heimilt að endurheimta tiltekna leysa , sem í eru flúoraðar gróðurhúsalofttegundir , úr búnaði hafi þeir hlotið vottun um að þeir uppfylli viðeigandi lágmarkskröfur samkvæmt reglugerð ( EB ) nr. 306 / 2008 , sbr. e-lið 1. mgr. 15. gr . Starfsmönnum er eingöngu heimilt að endurheimta flúoraðar gróðurhúsalofttegundir úr loftræstibúnaði í vélknúnum ökutækjum hafi þeir hlotið vottun um að þeir uppfylli viðeigandi lágmarkskröfur samkvæmt reglugerð ( EB ) nr. 307 / 2008 , sbr. f-lið 1. mgr. 15. gr . Vottun samkvæmt þessari grein er veitt af vottunarstofu , sem hefur verið faggilt af faggildingarsviði Hugverkastofu í samræmi við lög nr. 24 / 2006 um faggildingu o.fl. , eða sem hlotið hefur tilnefningu yfirvalda sem slík . Umhverfisstofnun er tilnefnd vottunarstofa . Til að hljóta vottun samkvæmt þessari grein þarf starfsmaður að hafa staðist þekkingar - og færnimat í samræmi við viðeigandi kröfur , sbr. ofangreindar vísanir í fylgiskjöl . Matið er framkvæmt af matsaðila sem hlotið hefur tilnefningu yfirvalda sem matsaðili einstaklinga eða verið faggiltur af faggildingarsviði Hugverkastofu . Óski starfsmaður þess að fá vottun sína endurnýjaða skal hann gangast undir endurmat hjá matsaðila . Í skírteini skal koma fram með skýrum hætti að starfsmaður fullnægi kröfum viðeigandi reglugerðar Evrópusambandsins , sbr. 15. gr . Skrár skulu varðveittar í a.m.k. fimm ár . Vottun fyrirtækja . Fyrirtækjum er eingöngu heimilt að annast uppsetningu , úreldingu , viðgerðir , viðhald eða þjónustu í tengslum við fastan kæli - , loftræsti - og varmadælubúnað sem inniheldur flúoraðar gróðurhúsalofttegundir , hafi þau hlotið vottun um að þau uppfylli viðeigandi kröfur samkvæmt reglugerð ( EB ) 2015 / 2067 , sbr. i-lið 1. mgr. 15. gr . Kröfur þessar eru útfærðar nánar af matsaðila í samvinnu við Umhverfisstofnun . Fyrirtækjum er eingöngu heimilt að annast uppsetningu , viðhald eða þjónustu í tengslum við staðbundin brunavarnakerfi sem innihalda flúoraðar gróðurhúsalofttegundir hafi þau hlotið vottun um að þau uppfylli viðeigandi kröfur samkvæmt reglugerð ( EB ) nr. 304 / 2008 , sbr. d-lið 1. mgr. 15. gr . Kröfur þessar eru útfærðar nánar af matsaðila í samvinnu við Umhverfisstofnun . Vottun samkvæmt þessari grein er veitt af vottunarstofu sem hefur verið faggilt af faggildingarsviði Hugverkastofu í samræmi við lög nr. 24 / 2006 um faggildingu o.fl. , eða sem hlotið hefur tilnefningu yfirvalda sem slík . Umhverfisstofnun er tilnefnd vottunarstofa . Til að hljóta vottun samkvæmt þessari grein þarf fyrirtæki að hafa staðist mat varðandi aðstöðu og tækjabúnað , sbr. viðeigandi kröfur reglugerða Evrópusambandsins , sbr. 15. gr. , auk þess sem fjöldi vottaðra starfsmanna fyrirtækisins þarf að vera í samræmi við ætlað umfang verkefna sem krefjast vottaðra starfsmanna . Mat á fyrirtækjum er framkvæmt af matsaðila sem hlotið hefur tilnefningu yfirvalda sem matsaðili fyrirtækja eða verið faggiltur af faggildingarsviði Hugverkastofu . Vottunarstofa gefur út skírteini um vottun til handa þeim fyrirtækjum sem um það sækja og staðist hafa viðeigandi mat . Í skírteini skal koma fram með skýrum hætti að fyrirtæki fullnægi kröfum viðeigandi reglugerðar Evrópusambandsins , sbr. 15. gr . Vottun sem framkvæmd hefur verið undir lögsögu annarra ríkja Evrópska efnahagssvæðisins vegna fyrirtækja sem annast verkefni sem getið er í 1. og 2. mgr. skal teljast jafngild vottun skv. 3. mgr . Innflutningur vetnisflúorkolefna ár hvert skal ekki vera meiri en hámarksmagnið fyrir umrætt ár , í samræmi við I. viðauka . Innflytjendur skulu sjá til þess að innflutningur þeirra á vetnisflúorkolefnum ár hvert falli innan þeirra innflutningsheimilda sem þeim hefur verið úthlutað skv. 10. gr. og / eða framseldar hafa verið til þeirra skv. 11. gr . Hafi innflytjandi flutt inn vetnisflúorkolefni umfram heimildir má einungis úthluta honum minnkuðum innflutningsheimildum fyrir úthlutunartímabilið eftir að umframmagnið uppgötvast . Minnkunin skal reiknuð sem 200% af því magni sem hann flutti inn umfram úthlutaðar heimildir . Ef minnkaða magnið er meira en þær heimildir sem úthluta á viðkomandi skv. 10. gr. fyrir úthlutunartímabilið eftir að umframmagnið uppgötvast , skal ekki úthluta honum neinum heimildum fyrir það úthlutunartímabil og einnig skal minnka úthlutaðar heimildir fyrir næstu úthlutunartímabil þar til búið er að draga frá allt magnið . Úthlutun innflutningsheimilda vegna setningar vetnisflúorkolefna á markað . Umsóknin skal vera skrifleg og skilað til Umhverfisstofnunar fyrir 1. september árið áður en innflutningurinn á að eiga sér stað . Í umsókninni skal tiltaka tegundir vetnisflúorkolefna og hversu mikið magn af hverri þeirra er vilji til að flytja inn . Innflytjendur sem reiknuð hafa verið viðmiðunargildi fyrir skv. 1. mgr. geta , í samræmi við 2. mgr. , sótt um heimild til innflutnings vetnisflúorkolefna umfram þær innflutningsheimildir sem þeim er úthlutað á forsendum viðmiðunargildanna . Umhverfisstofnun skal ár hvert úthluta til hvers innflytjanda , sem getið er um í 1. og 2. mgr. , innflutningsheimildum vegna setningar vetnisflúorkolefna á markað og beita við það úthlutunarfyrirkomulaginu sem mælt er fyrir um í III. viðauka . Útreikningur viðmiðunargilda og úthlutun innflutningsheimilda samkvæmt þessari grein eru bundin við kennitölu þess einstaklings eða lögaðila sem við á . Innflytjendur , sem úthlutað hefur verið innflutningsheimildum skv. 4. mgr. 10. gr. , geta framselt heimildir fyrir allt magnið eða hluta þess til annars innflytjanda . Framsalið skal gert með skriflegri tilkynningu til Umhverfisstofnunar . Tilkynningin skal vera dagsett og vottuð og greina með skýrum hætti frá því hvaða magn heimilda er framselt . Innflutningur á forsendum framseldra heimilda mun teljast til reiknings viðmiðunargildis skv. 1. mgr. 10. gr. fyrir það fyrirtæki sem heimildirnar voru framseldar til . Framleiðendur vetnisflúorkolefna . Í ljósi þess að vetnisflúorkolefni eru ekki framleidd hér á landi lýsa ákvæði 9. gr. , 10. gr. og 11. gr. einungis réttindum og skyldum innflytjenda . Ákvæði greinanna skulu þó einnig gilda um framleiðendur komi til þess að vetnisflúorkolefni verði framleidd hér á landi . Í slíku tilfelli skal lesa heimild til innflutnings sem heimild til framleiðslu . Framleiðsla vetnisflúorkolefna er þannig aðeins heimil hér á landi að því skilyrði uppfylltu að framleiðandanum hafi verið úthlutað heimildum skv. 10. gr . Þær heimildir sem nýttar eru til framleiðslu er ekki hægt að nýta aftur til innflutnings . Gildistaka tiltekinna EES-gerða . Með reglugerð þessari öðlast gildi hér á landi eftirtaldar gerðir Evrópusambandsins með þeim breytingum og viðbótum sem leiðir af II. og XX. viðauka samningsins , bókun 1 um altæka aðlögun og öðrum ákvæðum hans : Reglugerð Evrópuþingsins og ráðsins ( ESB ) nr. 517 / 2014 frá 16. apríl 2014 um flúoraðar gróðurhúsalofttegundir og um niðurfellingu reglugerðar ( EB ) nr. 842 / 2006 , sem vísað er til í tölulið 9b , XVII. kafla II. viðauka samningsins um Evrópska efnahagssvæðið og tölulið 21 aq , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 160 / 2019 , þann 14. júní 2019 . Reglugerðin er birt í EES-viðbæti við Stjórnartíðindi Evrópusambandsins nr. 49 frá 20. júní 2019 , bls. 222 - 257 . Þrátt fyrir 1. málsl. öðlast framangreind reglugerð hér á landi gildi hér á landi með eftirfarandi breytingum : Í stað orðanna „ fram til 31. desember 2016 “ í 2. mgr. 4. gr. reglugerðar ( ESB ) koma , að því er EFTA-ríkin varðar , orðin : ári eftir upptöku reglugerðarinnar í EES-samninginn . Í stað textans „ 1. janúar 2017 “ í 2. mgr. 5. gr. reglugerðar ( ESB ) kemur textinn : ári eftir upptöku reglugerðarinnar í EES-samninginn . Í stað textans : „ 1. janúar 2017 “ í staflið c í 3. mgr. 12. gr. reglugerðar ( ESB ) kemur textinn : ári eftir upptöku reglugerðarinnar í EES-samninginn . 14. gr. til 19. gr. og 2. mgr. 25. gr. reglugerðar ( ESB ) gilda ekki hér á landi . Reglugerð framkvæmdastjórnarinnar ( EB ) nr. 1497 / 2007 frá 18. desember 2007 um staðlaðar kröfur um eftirlit með leka , í samræmi við reglugerð Evrópuþingsins og ráðsins ( EB ) nr. 842 / 2006 , að því er varðar föst brunavarnarkerfi sem innihalda tilteknar flúraðar gróðurhúsalofttegundir , sem vísað er til í tölulið 9 bb , XVII. kafla II. viðauka samningsins um Evrópska efnahagssvæðið og tölulið 21 aqb , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 30 / 2009 , þann 17. mars 2009 . Reglugerðin er birt í EES-viðbæti við Stjórnartíðindi Evrópusambandsins nr. 6 frá 5. febrúar 2010 , bls. 288 - 289 . Reglugerð framkvæmdastjórnarinnar ( EB ) nr. 1516 / 2007 frá 19. desember 2007 um staðlaðar kröfur um eftirlit með leka , í samræmi við reglugerð Evrópuþingsins og ráðsins ( EB ) nr. 842 / 2006 , að því er varðar fastan kæli - , loftræsti - og varmadælubúnað sem inniheldur tilteknar flúraðar gróðurhúsalofttegundir , sem vísað er til í tölulið 9 bc , XVII. kafla II. viðauka samningsins um Evrópska efnahagssvæðið og tölulið 21 aqc , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 30 / 2009 , þann 17. mars 2009 . Reglugerðin er birt í EES-viðbæti við Stjórnartíðindi Evrópusambandsins nr. 6 frá 5. febrúar 2010 , bls. 290 - 292 . Reglugerð framkvæmdastjórnarinnar ( EB ) nr. 304 / 2008 frá 2. apríl 2008 um að setja , samkvæmt reglugerð Evrópuþingsins og ráðsins ( EB ) nr. 842 / 2006 , lágmarkskröfur og skilyrði fyrir gagnkvæmri viðurkenningu á vottun fyrirtækja og starfsfólks að því er varðar föst bruna-varnarkerfi og slökkvitæki sem innihalda tilteknar flúoraðar gróðurhúsalofttegundir , sem vísað er til í tölulið 9 be , XVII. kafla II. viðauka samningsins um Evrópska efnahagssvæðið og tölulið 21 aqe , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 27 / 2010 , þann 12. mars 2010 . Reglugerðin er birt í EES-viðbæti við Stjórnartíðindi Evrópusambandsins nr. 7 frá 2. febrúar 2012 , bls. 15 - 19 . Reglugerð framkvæmdastjórnarinnar ( EB ) nr. 306 / 2008 frá 2. apríl 2008 um að setja , samkvæmt reglugerð Evrópuþingsins og ráðsins ( EB ) nr. 842 / 2006 , lágmarkskröfur og skilyrði fyrir gagnkvæmri viðurkenningu á vottun starfsfólks sem endurheimtir tiltekna leysa , sem í eru flúoraðar gróðurhúsalofttegundir , úr búnaði , sem vísað er til í tölulið 9 bg , XVII. kafla II. viðauka samningsins um Evrópska efnahagssvæðið og tölulið 21 aqg , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 27 / 2010 , þann 12. mars 2010 . Reglugerðin er birt í EES-viðbæti við Stjórnartíðindi Evrópusambandsins nr. 7 frá 2. febrúar 2012 , bls. 24 - 27 . Reglugerð framkvæmdastjórnarinnar ( EB ) nr. 307 / 2008 frá 2. apríl 2008 um að setja , samkvæmt reglugerð Evrópuþingsins og ráðsins ( EB ) nr. 842 / 2006 , lágmarkskröfur um menntunaráætlanir og skilyrði fyrir gagnkvæmri viðurkenningu á námsvottorðum fyrir starfsfólk að því er varðar loftræstikerfi í tilteknum vélknúnum ökutækjum sem innihalda tilteknar flúoraðar gróðurhúsalofttegundir , sem vísað er til í tölulið 9 bh , XVII. kafla II. viðauka samningsins um Evrópska efnahagssvæðið og tölulið 21 aqh , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 27 / 2010 , þann 12. mars 2010 . Reglugerðin er birt í EES-viðbæti við Stjórnartíðindi Evrópusambandsins nr. 7 frá 2. febrúar 2012 , bls. 28 - 30 . Framkvæmdarreglugerð framkvæmdastjórnarinnar ( ESB ) 2015 / 2065 frá 17. nóvember 2015 um ákvörðun , samkvæmt reglugerð Evrópuþingsins og ráðsins ( ESB ) nr. 517 / 2014 , á sniði fyrir tilkynningar um menntunar - og vottunaráætlanir aðildarríkjanna , sem vísað er til í tölulið 9 bi , XVII. kafla II. viðauka samningsins um Evrópska efnahagssvæðið og tölulið 21 aqi , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 161 / 2019 , þann 14. júní 2019 . Reglugerðin er birt í EES-viðbæti við Stjórnartíðindi Evrópusambandsins nr. 49 frá 20. júní 2019 , bls. 258 - 265 . Framkvæmdarreglugerð framkvæmdastjórnarinnar ( ESB ) 2015 / 2066 frá 17. nóvember 2015 um að setja , samkvæmt reglugerð Evrópuþingsins og ráðsins ( ESB ) nr. 517 / 2014 , lágmarkskröfur og skilyrði fyrir gagnkvæmri viðurkenningu á vottun einstaklinga sem annast uppsetningu , þjónustu , viðhald , viðgerðir eða úreldingu rafknúins rofbúnaðar sem inniheldur flúoraðar gróðurhúsalofttegundir eða sem endurheimta flúoraðar gróðurhúsalofttegundir úr föstum rafknúnum rofbúnaði , sem vísað er til í tölulið 9 bf , XVII. kafla II. viðauka samningsins um Evrópska efnahagssvæðið og tölulið 21 aqf , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 161 / 2019 , þann 14. júní 2019 . Reglugerðin er birt í EES-viðbæti við Stjórnartíðindi Evrópusambandsins nr. 49 frá 20. júní 2019 , bls. 266 - 271 . Framkvæmdareglugerð framkvæmdastjórnarinnar ( ESB ) 2015 / 2067 frá 17. nóvember 2015 um að setja , samkvæmt reglugerð Evrópuþingsins og ráðsins ( ESB ) nr. 517 / 2014 , lágmarkskröfur og skilyrði fyrir gagnkvæmri viðurkenningu á vottun einstaklinga að því er varðar fastan kæli - , loftræsti - og varmadælubúnað , og kælieiningar í kælibifreiðum og kælivögnum sem innihalda flúoraðar gróðurhúsalofttegundir , og á vottun fyrirtækja að því er varðar fastan kæli - , loftræsti - og varmadælubúnað sem inniheldur flúoraðar gróðurhúsalofttegundir , sem vísað er til í tölulið 9 bd , XVII. kafla II. viðauka samningsins um Evrópska efnahagssvæðið og tölulið 21 aqd , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 161 / 2019 , þann 14. júní 2019 . Reglugerðin er birt í EES-viðbæti við Stjórnartíðindi Evrópusambandsins nr. 49 frá 20. júní 2019 , bls. 272 - 282 . Reglugerð framkvæmdastjórnarinnar ( ESB ) 2015 / 2068 frá 17. nóvember 2015 um ákvörðun , samkvæmt reglugerð Evrópuþingsins og ráðsins ( ESB ) nr. 517 / 2014 , á sniði fyrir merkimiða fyrir vörur og búnað sem innihalda flúoraðar gróðurhúsalofttegundir , sem vísað er til í tölulið 9 ba , XVII. kafla II. viðauka samningsins um Evrópska efnahagssvæðið og tölulið 21 aqa , III. kafla XX. viðauka samningsins um Evrópska efnahagssvæðið , eins og honum var breytt með ákvörðun sameiginlegu EES-nefndarinnar nr. 161 / 2019 , þann 14. júní 2019 . Reglugerðin er birt í EES-viðbæti við Stjórnartíðindi Evrópusambandsins nr. 49 frá 20. júní 2019 , bls. 283 - 285 . EES-innleiðing . Reglugerðin er sett til innleiðingar á eftirtöldum EES-gerðum : Reglugerð Evrópuþingsins og ráðsins ( ESB ) nr. 517 / 2014 frá 16. apríl 2014 um flúoraðar gróðurhúsalofttegundir og um niðurfellingu reglugerðar ( EB ) nr. 842 / 2006 . Reglugerð framkvæmdastjórnarinnar ( EB ) nr. 1497 / 2007 frá 18. desember 2007 um staðlaðar kröfur um eftirlit með leka , í samræmi við reglugerð Evrópuþingsins og ráðsins ( EB ) nr. 842 / 2006 , að því er varðar föst brunavarnarkerfi sem innihalda tilteknar flúraðar gróðurhúsalofttegundir . Reglugerð framkvæmdastjórnarinnar ( EB ) nr. 1516 / 2007 frá 19. desember 2007 um staðlaðar kröfur um eftirlit með leka , í samræmi við reglugerð Evrópuþingsins og ráðsins ( EB ) nr. 842 / 2006 , að því er varðar fastan kæli - , loftræsti - og varmadælubúnað sem inniheldur tilteknar flúraðar gróðurhúsalofttegundir . Reglugerð framkvæmdastjórnarinnar ( EB ) nr. 304 / 2008 frá 2. apríl 2008 um að setja , samkvæmt reglugerð Evrópuþingsins og ráðsins ( EB ) nr. 842 / 2006 , lágmarkskröfur og skilyrði fyrir gagnkvæmri viðurkenningu á vottun fyrirtækja og starfsfólks að því er varðar föst brunavarnarkerfi og slökkvitæki sem innihalda tilteknar flúoraðar gróðurhúsalofttegundir . Reglugerð framkvæmdastjórnarinnar ( EB ) nr. 306 / 2008 frá 2. apríl 2008 um að setja , samkvæmt reglugerð Evrópuþingsins og ráðsins ( EB ) nr. 842 / 2006 , lágmarkskröfur og skilyrði fyrir gagnkvæmri viðurkenningu á vottun starfsfólks sem endurheimtir tiltekna leysa , sem í eru flúoraðar gróðurhúsalofttegundir , úr búnaði . Reglugerð framkvæmdastjórnarinnar ( EB ) nr. 307 / 2008 frá 2. apríl 2008 um að setja , samkvæmt reglugerð Evrópuþingsins og ráðsins ( EB ) nr. 842 / 2006 , lágmarkskröfur um menntunaráætlanir og skilyrði fyrir gagnkvæmri viðurkenningu á námsvottorðum fyrir starfsfólk að því er varðar loftræstikerfi í tilteknum vélknúnum ökutækjum sem innihalda tilteknar flúoraðar gróðurhúsalofttegundir . Framkvæmdarreglugerð framkvæmdastjórnarinnar ( ESB ) 2015 / 2065 frá 17. nóvember 2015 um ákvörðun , samkvæmt reglugerð Evrópuþingsins og ráðsins ( ESB ) nr. 517 / 2014 , á sniði fyrir tilkynningar um menntunar - og vottunaráætlanir aðildarríkjanna . Framkvæmdarreglugerð framkvæmdastjórnarinnar ( ESB ) 2015 / 2066 frá 17. nóvember 2015 um að setja , samkvæmt reglugerð Evrópuþingsins og ráðsins ( ESB ) nr. 517 / 2014 , lágmarkskröfur og skilyrði fyrir gagnkvæmri viðurkenningu á vottun einstaklinga sem annast uppsetningu , þjónustu , viðhald , viðgerðir eða úreldingu rafknúins rofbúnaðar sem inniheldur flúoraðar gróðurhúsalofttegundir eða sem endurheimta flúoraðar gróðurhúsalofttegundir úr föstum rafknúnum rofbúnaði . Framkvæmdareglugerð framkvæmdastjórnarinnar ( ESB ) 2015 / 2067 frá 17. nóvember 2015 um að setja , samkvæmt reglugerð Evrópuþingsins og ráðsins ( ESB ) nr. 517 / 2014 , lágmarkskröfur og skilyrði fyrir gagnkvæmri viðurkenningu á vottun einstaklinga að því er varðar fastan kæli - , loftræsti - og varmadælubúnað , og kælieiningar í kælibifreiðum og kælivögnum sem innihalda flúoraðar gróðurhúsalofttegundir , og á vottun fyrirtækja að því er varðar fastan kæli - , loftræsti - og varmadælubúnað sem inniheldur flúoraðar gróðurhúsalofttegundir . Reglugerð framkvæmdastjórnarinnar ( ESB ) 2015 / 2068 frá 17. nóvember 2015 um ákvörðun , samkvæmt reglugerð Evrópuþingsins og ráðsins ( ESB ) nr. 517 / 2014 , á sniði fyrir merkimiða fyrir vörur og búnað sem innihalda flúoraðar gróðurhúsalofttegundir . Reglugerð þessi er sett samkvæmt heimild í 10. tölul. 1. mgr. 11. gr. efnalaga nr. 61 / 2013 . Reglugerðin öðlast þegar gildi . Við gildistöku þessarar reglugerðar fellur úr gildi reglugerð nr. 834 / 2010 um flúoraðar gróðurhúsalofttegundir , með síðari breytingum . Umhverfis - og auðlindaráðuneytinu , 15. nóvember 2019 .